ΠΑΝΕΠΙΣΤΗΜΙΟ ΠΕΙΡΑΙΩΣ

ΣΧΟΛΗ ΤΕΧΝΟΛΟΓΙΩΝ ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ

ΤΜΗΜΑ ΠΛΗΡΟΦΟΡΙΚΗΣ

«ΠΡΑΚΤΙΚΗ ΑΣΚΗΣΗ ΦΟΙΤΗΤΩΝ»

Πειραιάς, 13 Απριλίου 2021

Ανακοινώνεται στους φοιτητές του Τμήματος Πληροφορικής ότι στο πλαίσιο του Προγράμματος «Πρακτική Άσκηση Τμήματος Πληροφορικής» που χρηματοδοτείται από το ΕΣΠΑ, θα πραγματοποιηθεί Πρακτική Άσκηση διάρκειας 3 ανθρωπομηνών που δύναται να ξεκινήσει από τον Ιούνιο 2021\* σε επιχειρήσεις σχετικές με το αντικείμενο σπουδών του Τμήματος.

Παρακαλούνται όσοι φοιτητές (***του 4ου έτους σπουδών ή επί πτυχίω, που έχουν δηλώσει το μάθημα της Πρακτικής Άσκησης το Ακ. Ετος 2020-2021****)* επιθυμούν να συμμετέχουν στο Πρόγραμμα της Πρακτικής Άσκησης, Α) να καταχωρήσουν έως και την **Τρίτη 27 Απριλίου 2021** την αίτησή τους συνοδευόμενη από:

1) Βιογραφικό Σημείωμα

2) Κατάσταση αναλυτικής βαθμολογίας, η οποία εκδίδεται αποκλειστικά ηλεκτρονικά (screenshot) από τους φοιτητές από τη διεύθυνση <http://students.unipi.gr/>) και

2) Αποδεικτικά ΑΜΚΑ, ΑΦΜ

στο E-PRAKTIKI, στη διεύθυνση <https://praktiki.unipi.gr/e-praktiki/pa_index> (επιλέγετε ΦΟΙΤΗΤΕΣ και μετά ΔΗΛΩΣΗ ΣΥΜΜΕΤΟΧΗΣ) Β) να εγγραφούν στο Σύστημα Κεντρικής Υποστήριξης Φοιτητών ΑΕΙ «ΑΤΛΑΣ» <http://atlas.grnet.gr/>

Η επιλογή των φοιτητών γίνεται με βάση τα παρακάτω κριτήρια:

* **Κ1: Επίδοση Φοιτητή** (συντελεστής βαρύτητας 40%) (Λαμβάνεται υπόψη ο Μ.Ο. Βαθμολογίας και αριθμός των μαθημάτων που έχουν εξεταστεί έως και την εξεταστική περίοδο του Σεπτεμβρίου 2019 επιτυχώς σε σχέση με τον αριθμό των μαθημάτων του εξάμηνου σπουδών του φοιτητή)
* **Κ2: Το επίπεδο γνώσης ξένης γλώσσας** (συντελεστής βαρύτητας 20%)
* **Κ3: Συνέντευξη** (συντελεστής βαρύτητας 20%)
* **Κ4: Προηγούμενη συμμετοχή σε πρόγραμμα πρακτικής άσκησης** (10%) (Προτεραιότητα έχουν οι φοιτητές που δεν έχουν εκπονήσει Πρακτική Άσκηση)
* **Κ5: Το εξάμηνο σπουδών φοίτησης των ενδιαφερομένων** (10%) (Φοιτητές μεγαλύτερων εξαμήνων έχουν μεγαλύτερη προτεραιότητα)

Εντός 5 ημερών από την ανάρτηση των αποτελεσμάτων παρέχεται δικαίωμα ένστασης. Μετά την παρέλευση των 5 ημερών οριστικοποιούνται τα αποτελέσματα από τα αρμόδια όργανα του Τμήματος και ανακοινώνεται η τελική λίστα συμμετεχόντων, λαμβάνοντας υπόψη σε κάθε περίπτωση θέματα προσωπικών δεδομένων.

**Προσοχή:** Οι φοιτητές/φοιτήτριες που θα υποβάλλουν αίτηση θα πρέπει να έχουν δηλώσει το μάθημα «Πρακτική Άσκηση» κατά το Ακ. Έτος 2020-2021. Οι διαθέσιμες θέσεις πρακτικής άσκησης μπορούν να αναζητηθούν μέσω της πλατφόρμας <https://praktiki.unipi.gr/e-praktiki> και του πληροφοριακού συστήματος ΑΤΛΑΣ <http://atlas.grnet.gr/>

Για οποιαδήποτε σχετική πληροφορία, παρακαλώ επικοινωνήστε με το Γραφείο Πρακτικής Άσκησης στο [praktiki@unipi.gr](mailto:praktiki@unipi.gr) ή στο 210 4142163. Επίσης σχετικές πληροφορίες μπορείτε να βρείτε και στη σελίδα <https://praktiki.unipi.gr/index.php/praktikh-askhsh/faq> Για θέματα τεχνικής υποστήριξης, παρακαλώ επικοινωνήστε με το Helpdesk της Πρακτικής Άσκησης στο [cmak@unipi.gr](mailto:cmak@unipi.gr).

**Καθηγητής Δημήτρης Βέργαδος**

**Επιστημονικός Υπεύθυνος Υποέργου**

**Πρακτική Άσκηση Τμήματος Πληροφορικής**

\* Η Πρακτική Άσκηση θα ξεκινήσει όταν αρθεί η αναστολή από το Υπουργείο Παιδείας λόγω της πανδημίας και δεδομένων των συνθηκών που θα επικρατούν σε κάθε χρονική περίοδο.